РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
от 18 декември 2007 година
относно отпускането на средства от Европейския фонд за приспособяване към глобализацията
(2008/30/ЕО)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Междуинституционалното споразумение от 17 май 2006 г., сключено между Европейския парламент, Съвета и Комисията относно бюджетната дисциплина и доброто финансово управление (1), и по-специално точка 28 от него,
като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2),
като взеха предвид предложението на Комисията,
като взеха предвид срещата за съгласуване на бюджета, проведена на 13 юли 2007 г.,
като имат предвид, че:
(1)
Европейският съюз е създал Европейски фонд за приспособяване към глобализацията („фондът“), за да се осигури допълнителна подкрепа за работници, които са засегнати от последствията от големи структурни промени в моделите на световната търговия, и за да им се помогне да се интегрират повторно на пазара на труда.
(2)
Междуинституционалното споразумение от 17 май 2006 г. позволява отпускане на средства от фонда в рамките на годишния таван от 500 милиона евро.
(3)
Регламент (ЕО) № 1927/2006 съдържа разпоредбите, съгласно които може да се отпуснат средства от фонда.
(4)
Германия и Финландия са подали заявления за отпускане на средства от фонда във връзка с два случая, засягащи съкращения в отрасъла, свързан с мобилни телефони: „BenQ“ в Германия и „Perlos Oyj“ във Финландия,
ПРИЕХА НАСТОЯЩОТО РЕШЕНИЕ:
Член 1
В рамките на общия бюджет на Европейския съюз за финансовата 2007 година, от Европейския фонд за приспособяване към глобализацията се отпускат средства в общ размер на 14 794 688 евро.
Член 2
Настоящото решение се публикува в Официален вестник на Европейския съюз.
Съставено в Брюксел на 18 декември 2007 година.